钦定古今图书集成/明伦汇编/闺媛典/第065卷 > 谢君福妻许氏
## 钦定古今图书集成/明伦汇编/闺媛典/第065卷 > 谢君福妻许氏

按《海澄县志》：“许氏，谢君福妻。嘉靖辛酉，氏年二十馀，
倭掠海滨，君福携妻避难。道遇贼，追甚急。氏曰：‘贼所
以穷追，利妾也。得妾君必死，不如弃妾自全。妾死，决
不出乡，可收吾骸’。福故勇悍，左提刀，右挈氏，狂走，氏
啮夫指自脱。贼见氏美，趣前拥之去，氏佯从度去，夫
远骂贼求杀不得，遂投水中。贼引出，骂益甚，贼刳其”
腹而死。有司旌之。